

# Awduron Cymwysterau a Deunydd Asesu Enghreifftiol ar gyfer y Lefel 3 Diploma Estynedig mewn Iechyd a Gofal Cymdeithasol: Egwyddorion a Chyd-destunau newydd.

Ar hyn o bryd rydym yn chwilio am awduron ac adolygwyr arloesol i ehangu ein tîm i gefnogi datblygiad y Lefel 3 Diploma Estynedig mewn Iechyd a Gofal Cymdeithasol: Egwyddorion a Chyd-destunau newydd.

Cymhwyster wedi'i anelu at ddysgwyr ôl-16 mewn addysg llawn amser yw hwn. Bydd yn cael ei ddatblygu ar y cyd ag ymarferwyr addysg bellach ac yn:

* adeiladu ar y cymwysterau Tystysgrif a'r Diploma mewn Iechyd a Gofal Cymdeithasol presennol
* cynnig rhaglen astudio dwy flynedd o hyd sy'n cyfateb o ran maint i 3 TAG Safon Uwch
* cefnogi dysgwyr i fynd ymlaen i addysg uwch drwy gael ei gydnabod a'i dderbyn gan brifysgolion ledled y DU
* byddan nhw'n cynnig dulliau asesu arloesol, ymarferol a chyfredol.

Mae **awduron ac adolygwyr cymwysterau** yn chwarae rhan ganolog yn y gwaith o ddatblygu ein cymwysterau. Yn y rôl hon, gofynnir i chi wneud rhai neu bob un o’r canlynol:

* llunio cynnwys y fanyleb ynghyd â sail resymegol dros yr hyn sydd wedi’i gynnwys sy'n bodloni gofynion y cymhwyster
* llunio cynnwys asesu (tasgau a chynlluniau marcio) sy'n bodloni gofynion manyleb cymhwyster ac asesiad
* adolygu cynnwys manyleb/asesiad (papurau cwestiynau/tasgau a chynlluniau marcio) i sicrhau ei fod yn bodloni gofynion manyleb cymhwyster ac asesiad
* cyflwyno cynnwys asesu yn y fformat gofynnol, o fewn amserlenni y cytunwyd arnynt
* sicrhau bod y cynnwys asesu yn bodloni'r holl gyfarwyddiadau comisiynu, yn unol â’r hyn a gytunwyd â'r swyddog datblygu cymwysterau
* darparu cynnwys asesu ychwanegol yn ôl y gofyn, gan gynnwys ffynonellau dogfennau/delweddau a manylion caniatâd hawlfraint.
* mynychu diwrnodau panel adolygu papurau a sesiynau hyfforddi, yn ôl y gofyn (a fydd yn cael eu cynnal ar-lein ar Microsoft Teams).

**Profiad/cymwysterau angenrheidiol**

* profiad addysgu a/neu proffesiynol yn y maes sy'n berthnasol i iechyd a gofal cymdeithasol
* gwybodaeth a dealltwriaeth o gymwysterau galwedigaethol
* sgiliau cyfathrebu ysgrifenedig da, yn enwedig yn eich sector/meysydd pwnc o ddewis
* gallu defnyddio TGCh yn hyderus
* y gallu i ddysgu sgiliau newydd yn gyflym a'u cymhwyso
* y gallu i weithio i derfynau amser tynn
* gallu ysgrifennu'n glir ac yn gryno.

I gael rhagor o wybodaeth, cysylltwch â qualifications@wjec.co.uk. Y dyddiad cau ar gyfer ceisiadau yw **17 Mehefin 2022**.

**Sut i wneud cais**:

Os ydych chi'n dymuno gwneud cais am y swydd, ac **nad ydych yn gweithio i CBAC ar hyn o bryd**, ewch i [https://appointees.wjec.co.uk/](https://appointees.wjec.co.uk)  a chlicio 'Gwneud Cais i fod yn Arholwr' i lenwi'r ffurflen gais.

**Os ydych chi'n gweithio i CBAC ar hyn o bryd**, mewngofnodwch i'ch cyfrif Porth Rheoli Penodedigion (gan ddefnyddio eich enw defnyddiwr newydd) a chliciwch ar yr eicon 'Fy Nghais' ar yr hafan. Sicrhewch eich bod yn ychwanegu rôl **Datblygwr Manylebau** ar gyfer **Iechyd a Gofal Cymdeithasol, Lefel 3** ar y tab 'maes pwnc' ac yn llenwi pob maes arall yn y cais. **Mae'n bwysig eich bod yn diweddaru eich Datganiad Cefnogi ar y cais**.

Os oes angen unrhyw gymorth pellach arnoch wrth lenwi'r ffurflen gais, cysylltwch â:

Rob Reynolds

\* [rob.reynolds@wjec.co.uk](mailto:rob.reynolds@wjec.co.uk)

) 029 20265050